2023.4.11.
HU
Az Európai Unió Hivatalos Lapja
C 126/3
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.10986 – AXA SPAIN / GACM SPAIN) (EGT-vonatkozású szöveg)
(2023/C 126/03)
1.
2023. március 27-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
az AXA S.A. csoporthoz (a továbbiakban: AXA Group, Franciaország) tartozó AXA Seguros Generales, S.A. de Seguros y Reaseguros (a továbbiakban: AXA Seguros Generales, Spanyolország),
–
GACM España, S.A.U. (a továbbiakban: GACM Spain, Spanyolország).
Az AXA Seguros Generales az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni a GACM Spain egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
az AXA Seguros Generales az AXA Spain elnevezésű spanyol biztosítói csoport tagja, amely biztosítási és viszontbiz­ tosítási tevékenységet folytathat az egészség- és életbiztosítás, a megtakarítások, a nyugdíjalapok, a gépjármű-biztosítás, továbbá az egyéb személyi és vállalati biztosítások területén; az AXA Spain egy olyan vállalatcsoport tagja, amelynek legfelső szintű anyavállalata a francia tőzsdén jegyzett AXA Group, amely biztosítási és vagyonkezelési tevékenységet folytat 54 országban,
–
a GACM Spain vagyon- és kárbiztosítás, valamint az élet- és egészségbiztosítás területén működő spanyolországi biztosítók holdingtársasága.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10986 – AXA SPAIN / GACM SPAIN (1) HL L 24., 2004.1.29., 1. o. (az összefonódás-ellenőrzési rendelet).